Høring: Forslag til Bamble kommunes kommunedelplan for klima og energi 2024-2032

Forslag til Bamble kommunes nye kommunedelplan for klima og energi ble i Hovedutvalget for Samfunn den 06.03.2024 (sak 27/24) anbefalt og vedtatt lagt ut på høring jf. Plan- og bygningsloven §5-2.

Klima og energiplanen sendes nå på høring i perioden 27.03.2024-10.05.2024.

Det overordnede målet med planen er å systematisere tiltakene for å redusere energiforbruket, øke andelen fornybar energi og generelt skape grunnlaget for klimavennlige lokalsamfunn. Planen er en videreføring av allerede gode tiltak som blir praktisert i kommunen. Klima- og energiplanen skal svare ut hvordan Bamble kommune, som organisasjon og samfunn, skal jobbe målrettet for å redusere direkte klimagassutslipp. Temaer som inngår er kommunens rolle i klimaarbeidet, faktagrunnlag med klimagassregnskap, tiltak, virkemidler og klimatilpasning.

Forslag til kommunedelplan er lagt ut på kommunens nettside: [Bamble kommune - Kommunedelplan for klima og energi - offentlig høring](https://www.bamble.kommune.no/status-planer/planer-pa-horingtil-offentlig-ettersyn/kommunedelplan-for-klima-og-energi---offentlig-horing/)

Innspill til planen merkes «Innspill til klima- og energiplan» og sendes Bamble kommune PB.80 3993 Langesund, eller på e-post: [postmottak@bamble.kommune.no](mailto:postmottak@bamble.kommune.no).

Det bes særskilt innspill på:

1. prioriteringen av, og tidsrammene for, de ulike foreslåtte tiltakene
2. verdien av miljøsertifisering av kommunale bygg

Har du spørsmål til planen kan du kontakte Hilde Langva på e-post [hilde.kleppe.langva@bamble.kommune.no](mailto:hilde.kleppe.langva@bamble.kommune.no)

**Frist for innspill er 10.05.2024**